|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov, správy****a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +38121/4874604;ounz@vojvodina.gov.rs |
|  | ČÍSLO: 128-401-6826/2019-05 | DÁTUM: 20. 11. 2019 |

**STREDNÝM ŠKOLÁM NA ÚZEMÍ AP VOJVODINY**

**Riaditeľovi školy**

PREDMET: Verejná výzva na účasť v súťaži

Koľko sa poznáme – štrnásty cyklus

V rámci projektu Pokrajinskej vlády Afirmácia multikulturalizmu a tolerancie vo Vojvodine sa začalo s prípravou realizácie štrnásteho cyklu kvízu z kultúry a dejín národnostných spoločenstiev Vojvodiny Koľko sa poznáme, ktorý organizuje Pokrajinský sekretariát vzdelávania, predpisov, správy a národnostných menšín – národnostných spoločenstiev.

Súťaž sa bude realizovať v podobe regionálnych kvalifikačných súťaží, semifinálových súťaží a finálovej súťaže v Novom Sade, na ktorých sa zúčastnia skupiny pozostávajúce zo žiakov stredných škôl z územia Vojvodiny.

Oboznamujeme Vás, že prebieha prihlasovanie súťažiacich skupín a plánovanie rozvrhu súťaží štrnásteho cyklu kvízu Koľko sa poznáme a vyzývame Vás, aby ste do súťaže zapojili žiakov svojej školy.

Keďže sa konanie kvízových súťaží plánuje v marci – apríli 2020, prosíme Vás, aby ste prípadnú účasť skupiny Vašej školy potvrdili najneskôr do **3. decembra 2019.**

Po potvrdení účasti (tlačivo prihlášky v prílohe) Pokrajinský sekretariát vzdelávania, predpisov, správy a národnostných menšín – národnostných spoločenstiev v najkratšej lehote doručí škole potrebný materiál na prípravu súťažiacich (tlačené vydanie publikácie Vojvođanski mozaik), ako aj propozície a pravidlá súťažných hier. Po uzavretí zoznamu účastníkov kvízu, zoznam nie je možné meniť, a preto je potvrdenie účasti v tomto zmysle záväzné.

Zdôrazňujeme, že sa pre obmedzený počet skupín-účastníkov v štrnástom cykle priorita účasti v súťažiach určí podľa poradia prihlasovania, t. j. potvrdenia účasti skupín na súťažiach.

Zdôrazňujeme, že v štrnástom cykle kvízu Pokrajinský sekretariát vzdelávania, predpisov, správy a národnostných menšín – národnostných spoločenstiev sú pravidlá a propozície súťaže nezmenené. Pod princípom formovania skupín sa rozumie, že školy prihlasujú účasť žiakov na súťaži, kým sa súťažiace skupiny utvárajú zo žiakov rôznych škôl. Každá skupina bude mať **štyroch členov a** profesora – vedúceho skupiny. Počet žiakov, ktorý škola môže prihlásiť pre účasť, je štyri. Skupiny sa formujú žrebovaním hneď po uzavretí zoznamu účastníkov. Všetky školy – účastníci budú potom informovaní o rozvrhnutí skupín (aby účastníci mali čas na nadviazanie kontaktov a navzájom sa dohodli o podrobnostiach účasti). Skupiny budú mať 3 aktívnych súťažiacich a rezervného súťažiaceho. Počas súťaže bude povolený neobmedzený počet nahradenia aktívnych účastníkov rezervným (pripomíname, že sa nahradenie nemôže vykonať počas trvania jednej hry). Účastníci, ktorí súťažili v jednom z predchádzajúcich kvízových cyklov, **majú právo zúčastniť sa** štrnásteho cyklu súťaže.

Súťaže, ako aj v predchádzajúcom cykle kvízu, budú viacjazyčné a žiaci budú mať možnosť na kvíz sa pripravovať a súťažiť v jazyku, v ktorom navštevujú výučbu.

Prosíme Vás, aby ste nám potvrdenie účasti doručili elektronickou poštou na adresu: bojan.greguric@vojvodina.gov.rs ako aj poštou na adresu: Pokrajinský sekretariát vzdelávania, predpisov, správy a národnostných menšín – národnostných spoločenstiev, Bul. Mihajla Pupina 16, 21 000 Nový Sad; s označením: Pre kvíz Koľko sa poznáme.

 Všetky dodatočné informácie môžete získať na telefónnom čísle 021 487 4604.

S úctou

 Pokrajinský tajomník

 Mihály Nyilas v. r.